
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 253 

2 Δεκεμβρίου 2011 


ΠΕΡ ΙΕΧΟΜ ΕΝΑ 

ΚΑΝΟΝΙΣΜΟΙ 

229. Περί προστασίας των διαλελυμένων και ερημω- 
θεισών Ιερών Μονών και των Εκκλησιαστικών 
Μνημείων. 1 

ΑΠΟΦΑΣΕΙΣ 

Απόφασις της Διαρκούς Ιερός Συνόδου περί συστά- 
σεως και λειτουργίας Εκκλησιαστικού Ιδρύματος 
υπό την επωνυμίαν: «“ΦΡΟΝΤΙΔΑ” - Στέγη φροντί- 
δος ατόμων τρίτης ηλικίας - Μ.Κ. της Ιερός Μη- 
τροπόλως Νεαπόλεως και Σταυρουπόλεως. 2 


Κ ΑΝΟΝΙΣΜΟ Ι 

(ΐ) 

ΚΑΝΟΝΙΣΜΟΣ ΥΠ’ ΑΡΙΘΜ. 229/2011 
Περί προστασίας των διαλελυμένων και ερημωθεισών 
Ιερών Μονών και των Εκκλησιαστικών Μνημείων. 

Η ΙΕΡΑ ΣΥΝΟΔΟΣ ΤΗΣ ΙΕΡΑΡΧΙΑΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψιν: 

1. τας διατάξεις των άρθρων 3 παρ. 1, 7 παρ. 3 εδαφ. 
1,13,17 παρ. 1,111 παρ. 1 Συντ. 1975,17,105 Συντ. 1952,19 
Συντ. 1927, 17, 109 Συντ. 1911, 17, 103 Συντ. 1864, 12, 103 
Συντ. 1844, 

2. την διάταξιν του άρθρου 1 του Πρώτου Προσθέτου 
Πρωτοκόλλου της Ε.Σ.Δ.Α. και την απόφασιν Ευρ.Δ.Δ.Α. 
της 9.12.1994 I. Μοναί κατά Ελλάδος (10/1993/405/483- 
484) 

3. τας διατάξεις των άρθρων 1 παρ. 4, 3, 4 περ. ε, 9, 
29 παρ. 2, 42, 39 παρ. 3 εδαφ. 2, 46 παρ. 2 και 62 παρ. 
2 του Ν. 590/1977 «Περί του Καταστατικού Χάρτου της 
Εκκλησίας της Ελλάδος» (Φ.Ε.Κ. Α' 146), 

4. τα από 25.9.1833 και υπ’ αριθμ. 1/1833 Β.Δ/τα (ΦΕΚ 
1/13.2.1833) 

5. τα άρθρα 73 παρ. 1 του Ν. 3028/2002 (ΦΕΚ Α' 153), 
88 του Ν. 2200/1940 (ΦΕΚ Α' 42) και 7 του Ν. 3800/1957 
(ΦΕΚ Α' 56), 


6. την ανάγκην θεσπίσεως κανονιστικού πλαισίου δια 
την διάσωσιν της Ιερότητος και του μνημειακού χαρα- 
κτήρος των διαλελυμένων και ερημωθεισών Ιερών Μονών 
της Εκκλησίας της Ελλάδος, ως και δια την καταγραφήν, 
διάσωσιν και αξιοποίησιν της περιουσίας των, εν όψει της 
από πολλού χρόνου εκθέσεώς των εις την εγκατάλειψιν 
και διαρπαγήν ενίοτε δε και εις την βεβήλωσιν του Ιερού 
και μνημειακού χαρακτήρος αυτών, 

7. την από 5.5.2010 γνωμάτευσιν του Ειδικού Νομικού Συμ¬ 
βούλου της Ιεράς Συνόδου της Εκκλησίας της Ελλάδος, 

8. την από 21.4.2010 πρότασιν της Δ.Ε. της Ε.Κ.Υ.Ο. 

9. την από 6.5.2010 απόφασιν της Δ.Ι.Σ., ψηφίζει: 

Τον υπ’ αριθμ. 229/2011 ΚΑΝΟΝΙΣΜΟΝ έχοντα ούτω: 

ΚΑΝΟΝΙΣΜΟΣ 229/2011 
«Περί προστασίας των διαλελυμένων 
και ερημωθεισών Ιερών Μονών 
και των Εκκλησιαστικών Μνημείων» 

Άρθρον1 

Πεδίον εφαρμογής 

1. «Διαλελυμέναι» καλούνται αι Ιεραί Μοναί, των οποίων 
η παύσις της νομικής προσωπικότητος ή των οργάνων 
διοικήσεώς των ή η αφαίρεσις της κυριότητος ή διοική- 
σεως της περιουσίας των προεβλέφθη καθ’ οιανδήποτε 
διατύπωσιν μέσω νομοθετικών ή διοικητικών πράξεων 
του Ελληνικού Κράτους και άνευ συντελέσεως αναγκα¬ 
στικής απαλλοτριώσεως της περιουσίας των δια της 
πραγματικής καταβολής αποζημιώσεως. 

2. «Ερημωθείσαι» καλούνται αι Ιεραί Μοναί, των οποίων, 
ασχέτως του χρόνου ιδρύσεώς των, εξέλιπε η μοναστική 
Αδελφότης, ή εις πάσαν δε περίπτωσιν εις τας οποίας άμα 
τη εκλείψει της Αδελφότητος δεν έχει διωρισθή Ηγουμε- 
νοσυμβούλιον κατ’ εφαρμογήν του άρθρου 3 του Ν.Δ/τος 
374/1947 ή του άρθρου 39 παρ. 5 του Ν. 590/1977. 

Άρθρον 2 

Διοίκησις 

1. Παν στοιχείον της κινητής και ακινήτου περιουσίας 
των διαλελυμένων και ερημωθεισών I. Μονών διοικείται 
και διαχειρίζεται υπό του επιχωρίου Μητροπολίτου ως 
περιουσία της I. Μητροπόλεως, όστις υποχρεούται να το 
καταγράψη και διαφυλάττη, δικαιούται δε να το αξιοποιή 
ή να το καταστήση δί αποφάσεώς του Μετόχιον ετέρας 
I. Μονής της επαρχίας του. 

2. Ο Μητροπολίτης τηρεί και ως προς αυτός: α) Κτη¬ 
ματικόν Βιβλίον, όπου περιγράφεται παν ακίνητον κατά 
τα στοιχεία αυτού, β) Δασολόγιον, ως και γ) Αρχείον 
Τίτλων και Τεκμηρίων Ιδιοκτησίας, με αντίγραφα συμ¬ 
βολαίων, τίτλων ιδιοκτησίας, δικαστικών αποφάσεων, 
τοπογραφικών διαγραμμάτων και χαρτών, δημοσίων ή 
ιδιωτικών εγγράφων και εν γένει παντός στοιχείου κρα¬ 
τικής ή ιδιωτικής προελεύσεως, ανεξαρτήτως χρόνου 
εκδόσεως, αποδεικνύοντος την ύπαρξιν κυριότητος ή 
την άσκησιν νομής παρά των εν λόγω I. Μονών επί της 
περιουσίας των. 

3. Προεχόντως δέον να καταγραφή η περιουσία των 
διαλελυμένων I. Μονών δυνάμει του βασιλικού διατάγμα¬ 
τος της 25 Σεπτεμβρίου 1833, ως και των λοιπών διαλε- 
λυμένων και ερημωθεισών Μονών, και προς τον σκοπόν 
τούτο αξιοποιούνται, ιδίως, τα αρχεία των κατά τόπον 
Κτηματικών Υπηρεσιών του Δημοσίου και οι φάκελλοι 
«Μοναστηριακών» εκ των κεντρικών και περιφερειακών 
υπηρεσιών των Γ ενικών Αρχείων του Κράτους. 

Εκ παραλλήλου, είναι δυνατόν ο επιχώριος Μητρο¬ 
πολίτης να προβή εις εφαρμογήν των άρθρων 88 του 
Ν. 2200/1940 και 7 του Ν. 3800/1957. 

4. Εξουσιοδοτείται δια του παρόντος η Δ.Ι.Σ. όπως προβή 
εις σύστασιν και κανονίση τα καθήκοντα και την λειτουρ¬ 
γίαν Κεντρικής Επιτροπής ή/και Περιφερειακών Επιτρο¬ 
πών (παρ' εκάστη Ιερά Μητροπόλει ή Ιερά Μονή και ως 
όργανα αυτών) προς καταγραφήν της μοναστηριακής 
περιουσίας, δί ιδιαιτέρας κανονιστικής Αποφάσεως εκδι- 
δόμενης τη προτάσει τη Δ.Ε. της Ε.Κ.Υ.Ο. ή του επιχωρίου 
Μητροπολίτου αντιστοίχως, και νομίμως δημοσιευομένης. 
Αι Επίτροποί σύγκεινται εκ κληρικών ή/και λαϊκών εχό- 
ντων καταλλήλους γνώσεις και εμπειρίαν, επί τω τέλει 
υποβοηθήσεως των Ιερών Μητροπόλεων εις το κατά την 
παρ. 2 έργον των. 

5. Η παράγραφος 1 του παρόντος άρθρου δεν εφαρμό¬ 
ζεται εάν η περιουσία των διαλελυμένων ή ερημωθεισών 
Ιερών Μονών περιήλθεν ήδη καθ’ οιονδήποτε συνταγμα¬ 
τικούς νόμιμον τρόπον εις ετέραν Ιερόν Μονήν. 

6. Κατ’ εξαίρεσιν, δύναται Ιερός Ναός πόσης οποτεδή¬ 
ποτε διαλελυμένης ή ερημωθείσης Ιερός Μονής (μετά 
της ανηκούσης αυτή κινητής και ακινήτου περιουσίας), 
ασχέτως νομικού καθεστώτος λειτουργίας του, εάν έχει 
τεθή εις την δημοσίαν λατρείαν, να αναγνωρισθή ως Προ¬ 
σκύνημα κατά τας διατάξεις του άρθρου 59 παρ. 1 και 2 
του Ν. 590/1977. 

Αρθρον 3 

Ανασύστασις και Καταγραφή 

1. Είναι δυνατή η ανασύστασις διαλελυμένης ή ερημω¬ 
θείσης Ιερός Μονής κατά την διαδικασίαν του υπ’ αριθμ. 
39/1972 Κανονισμού της Εκκλησίας της Ελλάδος (Α' 103) 
και του άρθρου 39 του Ν. 590/1977, ως ισχύουν. 

2. Η κατά τα ανωτέρω ανασύστασις επιτρέπεται και 
εάν η διαλελυμένη ή ερημωθείσα Ιερά Μονή έχει περι- 
έλθει αναγκαστικώς, δια νομοθετικής ή διοικητικής πρά- 
ξεως, ή δί αποφάσεως του επιχωρίου Μητροπολίτου εις 
ετέραν Ιεράν Μονήν, μη απαιτουμένης της συναινέσεως 
της τελευταίας δια την ανασύστασιν. 

3. Δεν απαιτείται επανίδρυσις εις περίπτωσιν ερημω¬ 
θείσης Μονής, δια την οποίαν υφίσταται, άνευ ρητής 
καταργήσεώς της, νομοθετική ή διοικητική πράξις του 
Ελληνικού Κράτους περί ιδρύσεώς της. 


4. Εις πάσαν περίπτωσιν (επικειμένης) επαναλειτουρ¬ 
γίας Ιεράς Μονής ο επιχώριος Μητροπολίτης δια απο- 
φάσεώς του δύναται να μεταβιβάζη εις το (υπό ίδρυσιν 
ή) ιδρυθέν νομικόν πρόσωπον αυτής το δικαίωμα διοική- 
σεως και διαχειρίσεώς της (άχρι επαναλειτουργίας της) 
διοικουμένης υπό του ιδίου περιουσίας της και παραδίδει 
κατόπιν της ιδρύσεώς της άπαντα τα εκ των βιβλίων της 
Ιεράς Μητροπόλεως τηρούμενα αποδεικτικά στοιχεία 
των εμπραγμάτων δικαιωμάτων της Ιεράς Μονής. 

5. Ο επιχώριος Μητροπολίτης έχει εξουσίαν και κα¬ 
θήκον προς ανάδειξιν και προστασίαν έναντι παντός 
τρίτου του Ιερού χαρακτήρος του Ναού και περιβόλου 
των διαλελυμένων και ερημωθεισών Μονών της επαρ¬ 
χίας του και του περιβάλλοντος χώρου αυτών δια πα¬ 
ντός νομίμου μέσου. Ομοίως προστατεύει και άπαντα 
τα εκκλησιαστικά μνημεία της επαρχίας του κατά την 
έννοιαν του Ν. 3028/2002, ως εκάστοτε ισχύει. 

6. Εξουσιοδοτείται δια του παρόντος η Δ.Ι.Σ. όπως 
συστήση Συμβούλιον Εκκλησιαστικών Μνημείων της Εκ¬ 
κλησίας της Ελλάδος, Κεντρικόν ή/και Περιφερειακά, δια 
ιδιαιτέρας κανονιστικής Αποφάσεως, εκδιδόμενης τη προ- 
τάσει τη Δ.Ε. της Ε.Κ.Υ.Ο. ή του επιχωρίου Μητροπολίτου 
αντιστοίχως, και νομίμως δημοσιευομένης με αρμοδιότητα 
την αναγνώρισιν, καταγραφήν εις σχετικόν τηρούμενον υπ’ 
αυτού μητρώον ή μητρώα, την εκπόνησιν, επεξεργασίαν 
και εισήγησιν προς την Δ.Ι.Σ. προγραμμάτων προστασίας, 
συντηρήσεως και αναδείξεως των εκκλησιαστικών μνημεί¬ 
ων της Εκκλησίας της Ελλάδος ως και την γνωμοδότησιν 
επί παντός ζητήματος σχετιζόμενον προς αυτά. 

Αρθρον 4 

Αι διατάξεις των άρθρων 88 του Ν. 2200/1940 και 7 του 
Ν. 3800/1957 εφαρμοζόμενοι και επί ακινήτου περιουσίας 
ανηκούσης εις Ιεράς Μονάς ή προερχομένης εξ αυτών, δια 
την οποίαν δεν υφίστανται τίτλοι ιδιοκτησίας, συνεπάγο¬ 
νται την εντεύθεν υποχρέωσιν ενημερώσεως, αναλόγως, 
του Κτηματικού Βιβλίου, Δασολογίου ή Αρχείου Τίτλων και 
Τεκμηρίων Ιδιοκτησίας δια καταχωρίσεως των σχετικών 
συμβολαιογραφικών δηλώσεων, διαγραμμάτων κ.λ.π.. 

Αρθρον 5 

1. Η ισχύς του παρόντος Κανονισμού άρχεται από της 
δημοσιεύσεώς του εις την Εφημερίδα της Κυβερνήσεως. 
Ο Κανονισμός ούτος δημοσιεύεται και δια του επισήμου 
δελτίου «ΕΚΚΛΗΣΙΑ» της Εκκλησίας της Ελλάδος. 

2. Εκ των διατάξεων του παρόντος Κανονισμού δεν 
προκαλείται δαπάνη εις βάρος του προϋπολογισμού 
της Εκκλησίας της Ελλάδος. 

Αρθρον 6 
Κάλυψις δαπάνης. 

Εκ των διατάξεων του παρόντος Κανονισμού δεν προ- 
καλείται δαπάνη εις βάρος του προϋπολογισμού της 
Εκκλησίας της Ελλάδος. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 7 Οκτωβρίου 2011 
Ο Πρόεδρος 

ί Ο Αθηνών ΙΕΡΩΝΥΜΟΣ 

Ο Αρχιγραμματεύς 
4 Ο Εψηφισμένος Μητροπολίτης Χίου 
Ψαρών και Οινουσών ΜΑΡΚΟΣ 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 

ΑΠΟΦΑΣΕΙ Σ 

( 2 ) 

Απόφασις της Διαρκούς Ιερός Συνόδου περί συστάσεως 
και λειτουργίας Εκκλησιαστικού Ιδρύματος υπό την 
επωνυμίαν: «“ΦΡΟΝΤΙΔΑ” - Στέγη φροντίδος ατόμων 
τρίτης ηλικίας - Μ.Κ. της Ιερός Μητροπόλως Νεαπό- 
λεως και Σταυρουπόλεως. 

Η ΔΙΑΡΚΗΣ ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1. Τας διατάξεις των άρθρων 29 παρ. 2 και 59 παρ. 2 
του Ν. 590/1977 «Περί Καταστατικού Χάρτου της Εκκλη¬ 
σίας της Ελλάδος». 

2. Τας υποχρεώσεις της Ποιμαινούσης Εκκλησίας, αι 
οποίαι απορρέουν από τας Ευαγγελικός Επιταγάς, τους 
Ιερούς Κανόνας και τους Νόμους του Κράτους προς το 
Χριστεπώνυμον της Εκκλησίας πλήρωμα. 

3. Τας υφισταμένας κοινωνικός και πνευματικός ανά- 
γκας της Ιερός Μητροπόλεως Νεαπόλεως και Σταυ¬ 
ρουπόλεως. 

4. Την υπ’ αριθμ. 8/10-10-2011 απόφασιν του Μητροπο- 
λιτικού Συμβουλίου της Ιερός Μητροπόλεως Νεαπόλεως 
και Σταυρουπόλεως. 

5. Την υπ’ αριθμ. 26/27-10-2011 απόφασιν και την υπ’ 
αριθμ. 1125/31-10-2011 πρότασιν του Σεβασμιωτάτου Μη¬ 
τροπολίτου Νεαπόλεως και Σταυρουπόλεως Βαρνάβα. 

6. Την από 1-11-2011 Γνωμοδότησιν του Ειδικού Νομι¬ 
κού Συμβούλου της Ιερός Συνόδου της Εκκλησίας της 
Ελλάδος, αποφασίζει: 

Συνιστά εις την Ιερόν Μητρόπολιν Νεαπόλεως και 
Σταυρουπόλεως Εκκλησιαστικόν Ίδρυμα υπό την επω¬ 
νυμίαν: «“ΦΡΟΝΤΙΔΑ" - ΣΤΕΓΗ ΦΡΟΝΤΙΔΑΣ ΑΤΟΜΩΝ ΤΡΙ¬ 
ΤΗΣ ΗΛΙΚΙΑΣ - Μ.Κ.» της Ιερός Μητροπόλεως Νεαπόλεως 
και Σταυρουπόλεως, το οποίον θα λειτουργή κατά τας 
διατάξεις του επομένου Κανονισμού: 

ΚΑΝΟΝΙΣΜΟΣ 

ΔΙΟΙΚΗΣΕΩΣ, ΔΙΑΧΕΙΡΙΣΕΩΣ ΚΑΙ ΛΕΙΤΟΥΡΓΙΑΣ 
ΤΟΥ ΕΚΚΛΗΣΙΑΣΤΙΚΟΥ ΙΔΡΥΜΑΤΟΣ 
«“ΦΡΟΝΤΙΔΑ” - ΣΤΕΓΗ ΦΡΟΝΤΙΔΑΣ ΑΤΟΜΩΝ 

ΤΡΙΤΗΣ ΗΛΙΚΙΑΣ - Μ.Κ.» ΤΗΣ ΙΕΡΑΣ ΜΗΤΡΟΠΟΛΕΩΣ 
ΝΕΑΠΟΛΕΩΣ ΚΑΙ ΣΤΑΥΡΟΥΠΟΛΕΩΣ 

Άρθρο 1 

Δυνάμει της υπ’ αριθμόν 26/27.10.2011 ΠΡΑΞΕΩΣ του 
Σεβασμιωτάτου Μητροπολίτου Νεαπόλεως και Σταυ¬ 
ρουπόλεως: ΒΑΡΝΑΒΑ και σύμφωνα με τους Ιερούς 
Κανόνες συνιστάται στην περιφέρεια της ΙΕΡΑΣ ΜΗ¬ 
ΤΡΟΠΟΛΕΩΣ ΝΕΑΠΟΛΕΩΣ ΚΑΙ ΣΤΑΥΡΟΥΠΟΛΕΩΣ και 
υπό την εποπτεία και την ευθύνη αυτής Εκκλησιαστικό 
Ίδρυμα που θα λειτουργεί ως εξαρτημένη Υπηρεσία της 
Ιερός Μητροπόλεως Νεαπόλεως και Σταυρουπόλεως 
αυτοτελούς διαχειρίσεως μη κερδοσκοπικού χαρακτή¬ 
ρα με την επωνυμία «“ΦΡΟΝΤΙΔΑ” - ΣΤΕΓΗ ΦΡΟΝΤΙΔΑΣ 
ΑΤΟΜΩΝ ΤΡΙΤΗΣ ΗΛΙΚΙΑΣ - Μ.Κ.», που θα διέπεται από 
τις διατάξεις του παρόντος Κανονισμού.Έδρα του Ιδρύ¬ 
ματος τούτου είναι ο Δήμος Νεαπόλεως Συκεών της 
Περιφερειακής Ενότητας Θεσσαλονίκης. Το Ίδρυμα θα 
στεγασθεί σε κτηριακό συγκρότημα που θα κατασκευ- 
ασθεί επί οικοπέδου του Δήμου Χορτιάτη - Δ.Δ. Φιλύ- 
ρου ιδιοκτησίας της Ιερός Μητροπόλεως. Το Ίδρυμα 
έχει δική του σφραγίδα με δύο επάλληλους κύκλους, η 


οποία φέρει στο κέντρο της την παράσταση του ΚΑΛΟΥ 
ΠΟΙΜΕΝΑ. Στον μεν εξωτερικό κύκλο αναγράφονται οι 
λέξεις «ΙΕΡΑ ΜΗΤΡΟΠΟΛΙΣ ΝΕΑΠΟΛΕΩΣ ΚΑΙ ΣΤΑΥΡΟΥ- 
ΠΟΛΕΩΣ», στον δε εσωτερικό οι λέξεις «“ΦΡΟΝΤΙΔΑ” - 
ΣΤΕΓΗ ΦΡΟΝΤΙΔΑΣ ΑΤΟΜΩΝ ΤΡΙΤΗΣ ΗΛΙΚΙΑΣ - Μ.Κ.». 

Αρθρο 2 

1. Σκοπός του Ιδρύματος είναι η παροχή και εξασφάλι¬ 
ση, χωρίς επιδίωξη επιχειρηματικού κέρδους, σε κατάλ¬ 
ληλους και ειδικά εξοπλισμένους χώρους του, διαμονής, 
διατροφής, ιατροφαρμακευτικής και κάθε εν γένει πε¬ 
ρίθαλψης, πνευματικής και ψυχολογικής υποστήριξης 
και συμπαράστασης, ψυχαγωγίας, απασχόλησης, προ¬ 
στασίας, φροντίδας, στοργής, θαλπωρής, ανακούφισης 
και αγάπης σε υπερήλικα άτομα με συμπληρωμένο το 
55ο έτος της ηλικίας τους (αυτοεξυπηρετούμενα ή μη), 
άνδρες και γυναίκες, αποδεδειγμένα άπορα, αλλά και 
εύπορα, αποδεδειγμένα ανασφάλιστα, αλλά και ασφα¬ 
λισμένα, που κατοικούν εντός της περιφέρειας της Ιε¬ 
ρός Μητροπόλεως Νεαπόλεως και Σταυρουπόλεως. Τα 
αποδεδειγμένα άπορα ή ανασφάλιστα άτομα περιθάλ¬ 
πονται δωρεάν, απαλλασσόμενα από την υποχρέωση 
καταβολής τροφείων. Τα υπόλοιπα υπερήλικα άτομα 
καταβάλλουν στο Ίδρυμα ποσό τροφείων κατά μήνα, 
το ύψος του οποίου προσδιορίζεται προς αναλογική 
κάλυψη των εξόδων λειτουργίας του Ιδρύματος και 
μόνο, σύμφωνα με τη διάταξη των εδαφίων α και β 
της παραγ.1 του άρθρου 1 της Υ.ΑΠ4/οικ.469θ (Υγείας)/ 
30-08/11-09-1996. 

2. Ειδικότερα το Ίδρυμα λειτουργεί ως Μονάδα Φρο¬ 
ντίδας Ηλικιωμένων μη κερδοσκοπικού χαρακτήρα 
(Μ.Φ.Η.- Μ.Κ.) και εξασφαλίζει υποχρεωτικά στους πε¬ 
ριθαλπόμενους τα ακόλουθα: 

- Υγιεινή διαμονή προσαρμοσμένη στις ανάγκες κάθε 
κατηγορίας περιθαλπομένων, καθώς και ασφαλή και 
άνετη διαβίωσή τους. 

- Υγιεινή και επαρκή διατροφή ανάλογη με την κατά¬ 
σταση της υγείας κάθε περιθαλπομένου, με ελάχιστο 
ημερήσιο όριο τις 1600 θερμίδες τροφής με τη σωστή 
ποιοτική σύνθεση. 

- Συνεχής φροντίδα για την ατομική καθαριότητα 
των περιθαλπομένων καθώς και την καθαριότητα των 
χώρων της Μονάδος. 

- Τακτική ιατρική παρακολούθηση καθώς και έγκαιρη 
και κατάλληλη για κάθε περιθαλπόμενο ιατροφαρμα¬ 
κευτική βοήθεια και πρόσκαιρη νοσηλεία. 

- Η νοσηλεία θα περιορίζεται στην έγκαιρη διάγνωση 
της ασθένειας και τη μέριμνα για την έγκαιρη εισαγωγή 
στο ενδεδειγμένο νοσηλευτήριο. 

- Δυνατότητα αυτοεξυπηρέτησης και αυτοπροστασί¬ 
ας με τη λήψη των κατάλληλων μέτρων διευκόλυνσης 
των περιθαλπομένων (χειρολαβές, χειρολισθήρες, απλά 
και ειδικά μπαστούνια, περιπατητήρες κ.λ.π.). 

- Προσφορά και διευκόλυνση απασχόλησης, ψυχαγω¬ 
γία, ψυχολογική βοήθεια, ανάλογα με την ηλικία, κατά¬ 
σταση και περίπτωση του περιθαλπομένου. 

- Φυσικοθεραπεία με την εφαρμογή απλών φυσιοθε¬ 
ραπευτικών ή κινησιοθεραπευτικών μεθόδων ή μέριμνα 
για την περαιτέρω ειδική θεραπεία σε φυσικοθεραπευ- 
τήρια, με σκοπό τη βελτίωση των δυνατοτήτων αυτοε¬ 
ξυπηρέτησής τους, εφόσον αυτή κρίνεται επιστημονικώς 
εφικτή. 

- Δυνατότητα άσκησης των θρησκευτικών τους κα¬ 
θηκόντων και συμμετοχή, εφόσον το επιτρέπει η κα¬ 
τάστασή τους, σε πολιτιστικές και καλλιτεχνικές εκ¬ 
δηλώσεις. 

- Τον οφειλόμενο στην ανθρώπινη αξία σεβασμό και 
ενδιαφέρον, ανεξαρτήτως της σωματικής ή πνευματικής 
κατάστασης του περιθαλπομένου. 

3. Το Ιδρυμα οφείλει να επιτρέπει στον Κοινωνικό ή 
Κοινωνική Σύμβουλο που ορίζεται σε αυτό, σύμφωνα με 
τη διάταξη της παραγ. 4 του άρθ.1 του Ν. 2345/1995, την 
ελεύθερη πρόσβαση σε όλους τους χώρους του και να 
εξασφαλίζει σε αυτόν - αυτήν την ακώλυτη άσκηση των 
καθηκόντων επίβλεψης και συνεχούς παρακολούθησης 
των υπηρεσιών που παρέχονται ως προς την ποιότητα 
και την επάρκεια αυτών. Επίσης ως Μονάδα Φροντίδας 
Ηλικιωμένων μη κερδοσκοπικού χαρακτήρα, υπόκειται, 
ως προς την πιστή εφαρμογή των σχετικών κειμένων 
διατάξεων, στην εποπτεία της κατά νόμο αρμόδιας Πε¬ 
ριφερειακής Ενότητας. 

4. Το Ίδρυμα διατηρεί το δικαίωμα να αποτυπώνει 
οπτικά, ακουστικά και οπτικοακουστικά (με φωτογρα¬ 
φίες, μαγνητοταινίες, βιντεοταινίες κ.α.) οποιαδήποτε 
εκδήλωση πραγματοποιείται στους χώρους του και να 
χρησιμοποιεί, σύμφωνα με το ορθόδοξο χριστιανικό 
πνεύμα και ήθος, τα μέσα αυτά για την προβολή των 
δραστηριοτήτων του και την εν γένει προαγωγή των 
σκοπών του. 

Άρθρο 3 

Διοίκηση - Διοικητκό Συμβούλιο 

1. ΤοΊδρυμα διοικείται από επταμελές Διοικητικό Συμ¬ 
βούλιο που απαρτίζεται από: 

α) τον εκάστοτε Μητροπολίτη Νεαπόλεως και Σταυ- 
ρουπόλεως ως Πρόεδρο, με νόμιμο αναπληρωτή του σε 
περίπτωση απουσίας ή κωλύματος του, τον εκάστοτε 
Πρωτοσύγκελλο ή τον εκάστοτε Γενικό Αρχιερατικό 
Επίτροπο της Ιεράς Μητροπόλεως, και έξι μέλη, άνδρες 
ή γυναίκες, που κατοικούν εντός της περιφέρειας της 
Ιεράς Μητροπόλεως Νεαπόλεως και Σταυρουπόλεως ή 
κατάγονται από αυτή και διακρίνονται για την ευσέβεια, 
το ήθος, την πνευματική κατάρτιση, την ωριμότητα και 
το ενδιαφέρον τους για τη ζωή και το έργο της Εκ¬ 
κλησίας, διοριζόμενα από τον Μητροπολίτη, με τους 
νόμιμους αναπληρωτές τους. 

2. Τα παραπάνω έξι μέλη του Δ.Σ. διορίζονται μαζί 
με τα αναπληρωματικά μέλη για μια τριετία από τον 
Σεβασμιώτατο Μητροπολίτη Νεαπόλεως και Σταυρου¬ 
πόλεως. Το αξίωμά τους είναι τιμητικό και άμισθο οι δε 
χρηματίσαντες μέλη του Δ.Σ. όχι όμως πέραν των τριών 
συνεχομένων περιόδων, μπορούν να επαναδιορισθούν. 

3. Μέλη του Δ.Σ. που παραιτούνται ή δεν ανταπο- 
κρίνονται στα καθήκοντά τους ή δεν συμμετέχουν αδι¬ 
καιολόγητα σε περισσότερες από τέσσερις συνεχείς 
συνεδριάσεις ή προβαίνουν σε ενέργειες που έρχονται 
σε αντίθεση με τον σκοπό του Ιδρύματος, παύονται και 
αντικαθίστανται με νέα μέλη από τον Σεβασμιώτατο 
Μητροπολίτη. 

4. Το Δ.Σ. συγκροτείται σε σώμα κατά την πρώτη συ¬ 
νεδρίασή του και συνέρχεται τακτικά κάθε δυο μήνες 
και εκτάκτως όταν παρίσταται ανάγκη, ύστερα από πρό¬ 
σκληση του Προέδρου, η οποία εμπεριέχει τα θέματα 
της ημερήσιας διάταξης ή σε περίπτωση απουσίας ή 
κωλύματος του, του νομίμου αναπληρωτή του. 


5. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού ο νόμιμος αναπληρωτής του και τρία 
από τα μέλη του, οι δε αποφάσεις αυτού λαμβάνονται 
κατά πλειοψηφία των παρόντων μελών. Σε περίπτω¬ 
ση ισοψηφίας υπερισχύει η ψήφος του Προέδρου ή σε 
περίπτωση απουσίας ή κωλύματος αυτού του νομίμου 
αναπληρωτή του. 

6. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος ή σε περίπτωση απουσίας ή 
κωλύματος αυτού, ο νόμιμος αναπληρωτής του και τρία 
από τα μέλη του, οι δε αποφάσεις αυτού λαμβάνονται 
κατά πλειοψηφία των παρόντων μελών. Σε περίπτω¬ 
ση ισοψηφίας υπερισχύει η ψήφος του Προέδρου ή σε 
περίπτωση απουσίας ή κωλύματος αυτού, του νόμιμου 
αναπληρωτή του. 

7. Κατά τις συνεδριάσεις του Δ.Σ. τηρούνται πρακτικά 
στα οποία καταχωρούνται οι αποφάσεις που λαμβάνο- 
νται, αλλά και οι απόψεις των μειοψηφούντων μελών. Τα 
πρακτικά δε αυτά υπογράφονται από όλα τα παρόντα 
μέλη. 

8. Στις συνεδριάσεις του Δ.Σ. μετέχει άνευ ψήφου και 
ο Διευθυντής του Ιδρύματος που διορίζεται από το Δ.Σ., 
εισηγείται δε τα θέματα της ημερήσιας διάταξης. 

Άρθρο 4 

Αρμοδιότητες Διοικητικού Συμβουλίου 

Το Διοικητικό Συμβούλιο του Ιδρύματος έχει τις ακό¬ 
λουθες αρμοδιότητες: 

α) Σύνταξη εσωτερικού Κανονισμού, ο οποίος θα 
εγκριθεί από τον Σεβασμιώτατο Μητροπολίτη και θα 
ρυθμίζει λεπτομερώς την οργάνωση και λειτουργία του 
Ιδρύματος (π.χ. την κατανομή της εργασίας και των 
καθηκόντων του έμμισθου και άμισθου προσωπικού, τυ¬ 
χόν αμοιβές και μισθούς, την οργάνωση του Ιδρύματος, 
ωράριο υποδοχής κοινού, αλληλογραφία κ.λπ.). 

β) Αποφασίζει για κάθε θέμα που αφορά στην οργά¬ 
νωση, διοίκηση, λειτουργία, διαχείριση και αξιοποίηση 
των εν γένει περιουσιακών στοιχείων και διάθεση 
των πόρων του Ιδρύματος, καθώς και για κάθε ενέρ¬ 
γεια που σχετίζεται με την εκπλήρωση του σκοπού 
αυτού. 

γ) Συνεργάζεται με το Μητροπολιτικό Συμβούλιο, 
καθώς και με τα Εκκλησιαστικά Συμβούλια των Ιερών 
Ναών και τα Ηγουμενοσυμβούλια των Ιερών Μονών της 
περιφέρειας της Ιεράς Μητροπόλεως Νεαπόλεως και 
Σταυρουπόλεως, τους πολιτιστικούς, επιστημονικούς, 
φιλανθρωπικούς κ.α. Συλλόγους, καθώς και με τη Νο¬ 
μαρχιακή Αυτοδιοίκηση, την Τοπική Αυτοδιοίκηση, τους 
τοπικούς φορείς και εν γένει τις αρμόδιες κρατικές υπη¬ 
ρεσίες για την επίτευξη των σκοπών του Ιδρύματος. 

δ) Μεριμνά για την ορθή, ομαλή και απρόσκοπτη λει¬ 
τουργία του Ιδρύματος. 

ε) Καταρτίζει τον ετήσιο προϋπολογισμό και απολο¬ 
γισμό του Ιδρύματος. 

στ) Καθορίζει και συνιστά για την κάλυψη των ανα¬ 
γκών του Ιδρύματος τις θέσεις του προσωπικού (διοι¬ 
κητικού, ιατρικού, νοσηλευτικού, ειδικού και βοηθητικού) 
και αποφασίζει για την πρόσληψη και την παύση αυτού, 
για τα καθήκοντα, τις αρμοδιότητες και τις αποδοχές 
του, καθώς και για τα λοιπά συναφή ζητήματα σύμφωνα 
πάντα με τις διατάξεις της κειμένης νομοθεσίας. 

ζ) Αποφασίζει επί των αιτήσεων εισαγωγής υπερηλί¬ 
κων ατόμων στο Ίδρυμα, για τα σχετικά με την καταβολή 
ποσού τροφείων κατά μήνα στις περιπτώσεις που αυτό 
προβλέπεται και εν γένει για κάθε άλλο θέμα το οποίο 
δεν προβλέπεται στον παρόντα Κανονισμό. 

Αποφασίζει για την αποδοχή ή αποποίηση δωρεών, 
κληρονομιών και κληροδοσιών, καθώς και για την ανα¬ 
κήρυξη δωρητών, ευεργετών και μεγάλων ευεργετών 
του Ιδρύματος. 

Αποφασίζει για τη διοργάνωση διαφόρων εκδηλώσε¬ 
ων, που πραγματοποιούνται στους χώρους του Ιδρύμα¬ 
τος σύμφωνα με τους σκοπούς αυτού. 

Οποιοδήποτε θέμα ανακύπτει κατά την εφαρμογή του 
παρόντος Κανονισμού και δεν προβλέπεται ρητώς απ’ 
αυτόν ρυθμίζεται με απόφαση του Διοικητικού Συμβου¬ 
λίου, η οποία θα υποβάλλεται προς έγκριση στον οικείο 
Μητροπολίτη. 

Αρθρο 5 

Αρμοδιότητες του Προέδρου 

Ο Πρόεδρος του Δ.Σ.: 

α)Έχει την εποπτεία οργάνωσης, διοίκησης, λειτουρ¬ 
γίας, διαχείρισης και αξιοποίησης εν γένει των περιουσι¬ 
ακών στοιχείων και διάθεσης των πόρων του Ιδρύματος 
και συντονίζει τα μέλη του Δ.Σ. για την υλοποίηση των 
σκοπών του Ιδρύματος. 

β) Εκπροσωπεί το Ίδρυμα ενώπιον κάθε Διοικητικής, 
Δικαστικής και Εκκλησιαστικής Αρχής και οποιοσδήποτε 
άλλης Αρχής και σε όλες του τις σχέσεις με άλλα Ιδρύ¬ 
ματα, Οργανισμούς, νομικά και φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χομένων εγγράφων του Ιδρύματος και υπογράφει όλη 
την αλληλογραφία, τα οικονομικής φύσης έγγραφα, τα 
συμβόλαια και τις συμβάσεις αυτού. 

δ) Συγκαλεί το Δ.Σ. σε τακτικές και έκτακτες συνε¬ 
δριάσεις, καταρτίζει την ημερήσια διάταξη αυτών και 
διευθύνει τις συζητήσεις. 

Άρθρο 6 

Προσωπικό του Ιδρύματος 

1. Το προσωπικό του Ιδρύματος διακρίνεται σε έμμισθο 
και εθελοντικό. Το έμμισθο προσωπικό προσλαμβάνεται, 
απασχολείται, αμείβεται και παύεται από το Δ.Σ. σύμφωνα 
με τις διατάξεις της κειμένης νομοθεσίας. Στο εθελοντικό 
προσωπικό συγκαταλέγονται όσοι με τη θέλησή τους και 
άνευ αμοιβής παρέχουν τις υπηρεσίες τους στο Ίδρυμα. 

2. Το προσωπικό έμμισθο και εθελοντικό διακρίνεται 
περαιτέρω σε Διοικητικό, Ιατρικό, Νοσηλευτικό, Ειδι¬ 
κό και Βοηθητικό. Συνιστώνται δε για την κάλυψη των 
αναγκών του Ιδρύματος οι κατά κατηγορία ακόλουθες 
θέσεις, όπως λεπτομερώς περιγράφονται κατωτέρω: 

Α. Διοικητικό 

I) Μία (1) θέση Διευθυντού, πτυχιούχου τουλάχιστον 
Ανωτέρας Κρατικής Σχολής, πρακτικής ή θεωρητικής 
κατεύθυνσης. Στην εν λόγω θέση δύναται να διορίζεται 
από το Δ.Σ. του Ιδρύματος ιερέας, εφημέριος ή συ¬ 
νταξιούχος με τα άνω προσόντα, με επιμίσθιο κατά 
συμφωνία και τριετή θητεία, η οποία ανανεώνεται κατά 
την κρίση του Δ.Σ.. Ο Διευθυντής μεταξύ άλλων έχει 
την κύρια ευθύνη και μεριμνά, συνεργαζόμενος με τον 
Πρόεδρο του Ιδρύματος, για την ορθή και απρόσκοπτη 
οργάνωση και λειτουργία του Ιδρύματος και για όλα 
τα σχετικά θέματα. 


II) Μια (1) θέση Επιμελητού, πτυχιούχου τουλάχιστον 
Ανωτέρας Κρατικής Σχολής για άσκηση καθηκόντων 
Γραμματέως του Ιδρύματος. Ο Επιμελητής μεταξύ άλ¬ 
λων τηρεί με τις οδηγίες του Διευθυντού το Βιβλίο Πρω¬ 
τοκόλλου εισερχομένων και εξερχομένων εγγράφων 
του Ιδρύματος, συντάσσει όλα τα έγγραφα και γενικώς 
διεκπεραιώνει όλη την αλληλογραφία του Ιδρύματος 
περί της οποίας ενημερώνει τον Πρόεδρο και την οποία 
προωθεί σε αυτόν για υπογραφή. Επίσης τηρεί το Βιβλίο 
Πρακτικών των συνεδριάσεων του Δ.Σ. του Ιδρύματος, 
φροντίζει για τη διασφάλιση των αρχείων του Ιδρύμα¬ 
τος και τη φύλαξη της σφραγίδας του και τηρεί και τα 
υπόλοιπα Γ ενικά Βιβλία και στοιχεία του Ιδρύματος. 

III) Μία (1) θέση Διαχειριστού - Λογιστού αποφοίτου Λυκεί¬ 
ου ή ΙΕΚ οικονομικής κατεύθυνσης για άσκηση καθηκόντων 
Ταμία του Ιδρύματος. Ο Διαχειριστής - Λογιστής μεταξύ 
άλλων και σύμφωνα με τις σχετικές οδηγίες, υποδείξεις και 
εντολές του Διευθυντού, ο οποίος έχει την άμεση ευθύνη: 

α) Φροντίζει για την εκτέλεση των αποφάσεων του 
Δ.Σ. που αφορούν στη διαχείριση των περιουσιακών 
στοιχείων και στη διάθεση των πόρων του Ιδρύματος. 

β) Τηρεί και φυλάσσει το Βιβλίο Ταμείου καθώς και 
τα τριπλότυπα Γραμμάτια Εισπράξεων και Εντάλματα 
Πληρωμών. 

γ) Εισπράττει με τριπλότυπα Γραμμάτια Εισπράξε¬ 
ων, τα οποία συνυπογράφει με τον Πρόεδρο και το 
Διευθυντή, κάθε έσοδο του Ιδρύματος και διενεργεί 
τις πληρωμές που αποφασίζει το Δ.Σ. δια τριπλοτύπων 
Ενταλμάτων Πληρωμών, τα οποία επίσης συνυπογράφει, 
όπως και όλα τα οικονομικής φύσης έγγραφα, με τον 
Πρόεδρο και το Διευθυντή. 

δ) Ευθύνεται για τη φύλαξη του περιεχομένου του 
Ταμείου του Ιδρύματος, των χρηματογράφων και κάθε 
φύσης αποδεικτικών εγγράφων, καταθέτει το χρηματικό 
πλεόνασμα από την οικονομική διαχείριση του Ιδρύ¬ 
ματος, το οποίο υπερβαίνει το ποσό περί του ύψους 
του οποίου αποφασίζει το Δ.Σ., για την κάλυψη των 
τρεχουσών και εκτάκτων αναγκών σε μια από τις Τρά- 
πεζες που λειτουργούν στη Νεάπολη (σε λογαριασμό 
Ταμιευτηρίου) στο όνομα του Ιδρύματος και διενεργεί 
καταθέσεις και αναλήψεις, τις τελευταίες μόνο με εξου¬ 
σιοδότηση του Προέδρου. 

ε) Φροντίζει για την έγκαιρη σύνταξη εν σχεδίω και υπο¬ 
βολή στο Δ.Σ. του ετήσιου Προϋπολογισμού και Απολογι¬ 
σμού του Ιδρύματος. Ο Προϋπολογισμός και Απολογισμός 
συντάσσονται από τον Διαχειριστή - Λογιστή και υπο¬ 
γράφονται από τον ίδιο και τον Πρόεδρο του Ιδρύματος, 
εγκρίνονται από το Διοικητικό Συμβούλιο και υποβάλλο¬ 
νται στο Μητροπολιτικό Συμβούλιο προς έγκριση. 

στ) Τηρεί και φυλάσσει και τα υπόλοιπα Διαχειριστικά 
Βιβλία και στοιχεία του Ιδρύματος. 

ζ) Μεριμνά για την προμήθεια εξοπλισμού, τροφίμων 
κ.α. του Ιδρύματος. 

Β. Ιατρικό 

Μία (1) θέση Ιατρού, ο οποίος και είναι υπεύθυνος για 
θέματα υγειονομικής εν γένει φύσης με μερική απασχό¬ 
ληση ημερησίως. 

Γ. Νοσηλευτικό 

I) Μία (1) θέση Προϊσταμένου-ης, κατά προτίμηση απο¬ 
φοίτου Σχολής τετραετούς φοίτησης Νοσηλευτών-τρι- 
ών ή Επισκεπτών-τριών Υγείας ή τριετούς φοίτησης με 
διετή τουλάχιστον νοσηλευτική πείρα. 

II) Τέσσερις (4) θέσεις Νοσηλευτών-τριών η Βοηθών 
Νοσηλευτών. 

III) Τέσσερις (4) θέσεις Βοηθών νοσηλευτικού προ¬ 
σωπικού. 

IV) Τρεις (3) θέσεις Βοηθών νοσηλευτικού προσωπικού 
για την κάλυψη του νυκτερινού ωραρίου εργασίας. 

Δ. Ειδικό 

I) Δύο (2) θέσεις Φυσικοθεραπευτή-τριας 

II) Δύο (2) θέσεις Κοινωνικού-ής Λειτουργού. 

III) Μία (1) θέση Ψυχολόγου με μερική ημερήσια απα¬ 
σχόληση. 

IV) Μία (1) θέση εργοθεραπευτού-τριας με δίωρη ημε¬ 
ρήσια απασχόληση. 

Ε. Βοηθητικό 

I) Μία (1) θέση Μάγειρα-Μαγείρισσας. 

II) Μία (1) θέση Βοηθού Μάγειρα, ο οποίος να καλύπτει 
το βραδινό ωράριο εργασίας. 

III) Πέντε (5) θέσεις Καθαριστριών και Τραπεζοκό¬ 
μων. 

IV) Δύο (2) θέσεις Πλυντριών. 

V) Μία (1) θέση τεχνίτη Ηλεκτρολόγου - Υδραυλικού 
ως συντηρητή αποφοίτου Επαγγελματικού Εκπαιδευ¬ 
τηρίου. 

3. Η πλήρωση των θέσεων που προαναφέρθηκαν 
πλην αυτών που σύμφωνα με τις διατάξεις της κειμέ- 
νης νομοθεσίας επιβάλλεται να πληρωθούν, θα γίνεται 
σύμφωνα με τις ανάγκες, αλλά και σε συνδυασμό με 
τις οικονομικές δυνατότητες του Ιδρύματος και κατά 
τα οριζόμενα για την πρόσληψη εργαζομένων ιδιωτικού 
δικαίου. 

Αρθρο 7 

Τηρούμενα Βιβλία 

1. Το Ίδρυμα τηρεί με τη μέριμνα του Επιμελητού 
τα Γενικά αυτού Βιβλία και στοιχεία, θεωρημένα για 
κάθε νόμιμη χρήση από την Ιερά Μητρόπολη Νεαπό- 
λεως και Σταυρουπόλεως, ήτοι: α) το Βιβλίο Πρωτο¬ 
κόλλου εισερχομένων και εξερχομένων εγγράφων, β) 
το Βιβλίο Πρακτικών των Συνεδριάσεων του Δ.Σ., γ) 
το Ημερολόγιο εισερχομένων και εξερχομένων πε- 
ριθαλπομένων και μεταβολών περίθαλψής τους, δ) 
τους Ατομικούς Φακέλους περιθαλπομένων πλήρως 
ενημερωμένων, οι οποίοι περιέχουν και καρτέλες φαρ¬ 
μακευτικής αγωγής και δίαιτας, όταν υπάρχει ειδικός 
λόγος. Οι φάκελοι αυτοί θα φυλάσσονται επί μία πε¬ 
νταετία από την καθ’ οιονδήποτε τρόπο αποχώρηση 
του περιθαλπομένου, ε) το Βιβλίο Αποβιούντων, στ) 
το Μητρώο προσωπικού τηρούμενο κατά κατηγορία 
προσωπικού (Διοικητικό, Ιατρικό, Νοσηλευτικό, Ειδι¬ 
κό και Βοηθητικό), του οποίου η σχετική κατάσταση 
θεωρημένη ανά εξάμηνο από την αρμόδια Διεύθυνση 
του Υπουργείου Εργασίας, θα αναρτάται στο Γραφείο 
της Διεύθυνσης. 

2. Επίσης το Ίδρυμα που έχει ιδία διαχείριση, τηρεί 
με μέριμνα του Διαχειριστή-Λογιστή τα Διαχειριστικά 
αυτού βιβλία και στοιχεία, σύμφωνα με το σύστημα 
τήρησης των λογιστικών Βιβλίων των Εκκλησιαστικών 
Νομικών Προσώπων, θεωρημένα για κάθε νόμιμη χρήση 
από την Ιερά Μητρόπολη Νεαπόλεως και Σταυρου¬ 
πόλεως, ήτοι α) το Βιβλίο Ταμείου, στο οποίο κατα- 
χωρούνται κατά χρονολογική σειρά και με λογιστική 


τάξη όλα τα έσοδα και έξοδα του Ιδρύματος, καθώς 
και τα αριθμημένα κατ αύξοντα αριθμό τριπλότυπα 
Γραμμάτια Εισπράξεων και Εντάλματα Πληρωμών, β) 
το Βιβλίο Κτηματολογίου, στο οποίο καταγράφεται 
όλη η ακίνητη περιουσία του Ιδρύματος, γ) το Βιβλίο 
Υλικού (οικοσκευής και εξοπλισμού), στο οποίο κατα¬ 
γράφεται ολόκληρη η κινητή περιουσία αυτού, δ) το 
Βιβλίο Αποθήκης Τροφίμων. 

Αρθρο 8 

Πόροι του Ιδρύματος και διάθεσή τους 

I) Πόροι του Ιδρύματος είναι: α) οι εκάστοτε επιχορηγή¬ 
σεις της Ιερός Μητροπόλεως Νεαπόλεως και Σταυρου¬ 
πόλεως καθώς και οι υπέρ αυτού εισφορές των Ιερών 
Ενοριακών και Προσκυνηματικών Ναών και των Ιερών 
Μονών της περιφέρειας της Ιερός Μητροπόλεως, β) τόκοι 
από τις καταθέσεις του Ιδρύματος και πρόσοδοι από την 
αξιοποίηση της κινητής και ακίνητης περιουσίας αυτού, 
γ) κάθε άλλη πρόσοδος σύμφωνη με το ορθόδοξο χρι¬ 
στιανικό πνεύμα, που προέρχεται από κάθε νόμιμη πηγή 
και δεν κατονομάζεται ρητά στον παρόντα Κανονισμό, 
δ) προαιρετικές εισφορές σε είδος ή σε χρήμα φίλων 
του Ιδρύματος, ε) δωρεές εν ζωή ή αιτία θανάτου κλη¬ 
ρονομιές, κληροδοτήματα και κληροδοσίες κινητών και 
ακινήτων φυσικών ή νομικών προσώπων, στ) Κρατικές 
επιχορηγήσεις, επιχορηγήσεις από τα ειδικά προγράμ¬ 
ματα της Ευρωπαϊκής'Ενωσης, επιχορηγήσεις εκ μέρους 
της Νομαρχιακής ή Τοπικής Αυτοδιοίκησης, Οργανισμών 
και άλλων Νομικών Προσώπων Δημοσίου ή Ιδιωτικού Δι¬ 
καίου, επιχορηγήσεις εκ μέρους φυσικών προσώπων και 
κάθε νόμιμη επιχορήγηση, ζ) τα προσδιορισμένα ποσά 
τροφείων κατά μήνα στις περιπτώσεις που η καταβο¬ 
λή αυτών προβλέπεται (είτε από τα ίδια τα υπερήλικα 
άτομα εξ ιδίων πόρων, είτε από τα ασφαλιστικά ταμεία 
τους, είτε από την κοινωνική κρατική πρόνοια, είτε από 
τους οικείους τους). 

II) Οι ανωτέρω πόροι διατίθενται με απόφαση του 
Δ.Σ. του Ιδρύματος για α) τη διαμονή, διατροφή, ια¬ 
τροφαρμακευτική και κάθε εν γένει περίθαλψη και 
φροντίδα των περιθαλπομένων, β) την αντιμετώπιση 
των δαπανών συντήρησης, επισκευής και ανακαίνισης 
του κτιριακού συγκροτήματος και των δαπανών κοινο¬ 
χρήστων, γ) την αντιμετώπιση των τρεχουσών δαπα¬ 
νών διοίκησης και λειτουργίας του Ιδρύματος, δ) την 
προμήθεια του απαιτούμενου εξοπλισμού και λοιπών 
κινητών περιουσιακών στοιχείων και αναλώσιμων προς 
κάλυψη των σχετικών αναγκών, ε) τις αμοιβές και τις 
ασφαλιστικές εργοδοτικές εισφορές του υπηρετού- 
ντος έμμισθου προσωπικού σύμφωνα με τις διατάξεις 
της κειμένης νομοθεσίας, στ) την απόδοση κάθε άλλης 
οφειλής του Ιδρύματος που αναγράφεται στον εγκε¬ 
κριμένο προϋπολογισμό και την κάλυψη κάθε άλλης 
δαπάνης που αποσκοπεί στην επίτευξη του σκοπού 
του Ιδρύματος. 

Αρθρο 9 

Το παρόν Ίδρυμα καταργείται με απόφαση της Διαρ¬ 
κούς Ιερός Συνόδου κατόπιν αιτιολογημένης απόφασης 
του Δ.Σ. αυτού, για τη λήψη της οποίας είναι απαραίτητη 
η ψήφος του Σεβασμιωτάτου Μητροπολίτου ως Προέ¬ 
δρου, όταν δεν εκπληρώνει τις εκκλησιολογικές αυτού 
προϋποθέσεις και την αποστολή του, όταν παρεκκλίνει 
του σκοπού του ή καταστεί ανέφικτη η λειτουργία του. 

Σε κάθε περίπτωση κατάργησης του Ιδρύματος κάθε 
κινητό ή ακίνητο περιουσιακό αυτού στοιχείο, καθώς και 
κάθε δικαίωμα και αξίωση αυτού ανήκει αυτοδικαίως 
στο Νομικό Πρόσωπο της Ιεράς Μητροπόλεως Νεαπό- 
λεως και Σταυρουπόλεως. 

Άρθρο 10 

Ο παρών Κανονισμός τροποποιείται από τη Διαρκή 
Ιερά Σύνοδο κατόπιν αιτιολογημένης απόφασης του 
Δ.Σ. του Ιδρύματος, για τη λήψη της οποίας είναι απα¬ 
ραίτητη η ψήφος του Σεβασμιωτάτου Μητροπολίτου 
ως Προέδρου. 

Άρθρο 11 

Ο παρών Κανονισμός καθώς και η απόφαση τροπο- 
ποιήσεως ή καταργήσεώς του ισχύει από της δημοσι- 
εύσεως αυτού στο επίσημο Δελτίο της Εκκλησίας της 
Ελλάδος «ΕΚΚΑΗΣΙΑ» και στο Φύλλο της Εφημερίδος 
της Κυβερνήσεως. 


Άρθρο 12 

Η σύσταση Ιδρύματος με τις διατάξεις του παρόντος 
Κανονισμού, το οποίο θα λειτουργεί σε ακίνητο της 
I. Μητροπόλεως και με τη συνδρομή εθελοντών συ¬ 
νεργατών, δεν προκαλεί δαπάνη σε βάρος του προϋ¬ 
πολογισμού του Νομικού Προσώπου της Ιεράς Μητρο¬ 
πόλεως Νεαπόλεως και Σταυρουπόλεως, η δε δαπάνη 
μισθοδοσίας του μελλοντικού έμμισθου προσωπικού θα 
προέλθει και θα προσδιοριστεί από τις κανονιστικές 
πράξεις της διαδικασίας προσλήψεως του αναγκαίου 
προσωπικού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήναι, 3 Νοεμβρίου 2011 

Ο Πρόεδρος 
ί Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοοή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡΥΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 6 

40 6 

15 6 

Β' 

300 6 

80 6 

30 6 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 6 

30 6 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 6 ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βΐ·^) 


Ηλεκτρονική Διεύθυνση: ήίίρ://νννννν.θ1.9Γ - β-πιαϊΙ: ννβάπΐ35ίβι·.βί@βί.9ΐ· 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 

